section_heading: Odlazak iz Europe
paragraph_text: 1.srpnja 2015. vraća se u rodnu domovinu. Po treći put u karijeri dolazi u Santa Cruz s kojim potpisuje jednogodišnji ugovor. Klub koji je te sezone nastupao u drugoj ligi daje mu broj 23. Iako se uključio na polovici sezone, uspio je zabiti 7 golova u 15 utakmica čime je pomogao Santa Cruzu da se vrati u prvu ligu nakon 10 godina. Iduće sezone zabija 13 golova u 31 utakmici, no to ne pomaže klubu koji završava na pretposljednjem mjestu u ligi. U Copi Sudamericani zabija tri od četiri gola svoje momčadi koja kampanju završava u osmini finala.